open-index/open-wikipedia-markdown huggingface dataset:
Sukur

**Sukur** on perinnemaisema-alue Mandara-vuorilla, Nigerian koillisosassa. Siihen kuuluu päällikön eli Hidin palatsi, pengerretyt pellot ja kylä, jotka ovat säilyneet perinteisessä asussaan. Alueella on jäänteitä muinaisesta raudantuotannosta. Kokonaisuus on UNESCOn maailmanperintökohde.

Sukur sijaitsee  1045 metrin korkeudessa Madagalin paikallishallintoalueella Adamawan osavaltiossa Koillis-Nigeriassa Nigerian ja Kamerunin rajalla, noin 290 km:n päässä Yolasta, Adamawan osavaltion pääkaupungista.

Maisemalle ovat ominaisia viljelysmaiden terassit, latomalla kootut kivirakenteet ja kivetyt kävelytiet. Terasseilla on hengellistä merkitystä kuten pyhiä puita. 

Hidin asemaa yhteisön poliittisena ja hengellisenä johtajana korostaa hänen palatsinsa upea kiviarkkitehtuuri. Palatsin alapuolella sijaitsevilla kylillä on oma ominainen arkkitehtuurinsa. Sen piirteisiin kuuluvat ladotut kivimuurit, joita käytetään sosiaalisina rajoina ja puolustusaitoina, kuopalle kaivetut eläinten (pääasiassa härkien) aitaukset, viljamakasiinit ja puimatantereet. Saviseinäisten olkikattoisten talojen ryhmät on liitetty mataliin kivimuureihin. Kaivoilla on huomattava sosiaalinen ja taloudellinen merkitys.

Raudansulatusuunien jäänteitä löytyy edelleen. Raudan tuotantoon liittyi monimutkaisia sosioekonomisia suhteita, ja eräänlainen raudantuotantorituaali.

## Lähteet
*UNESCO
*Kotisivut
### Viitteet

## Aiheesta muualla
*Mandara Mountains  Homepage
Wageningen

**Wageningen** on kunta ja historiallinen kaupunki Gelderlandissa Alankomaissa. Kunta on kuuluisa yliopistostaan,  joka on erikoistunut luonnontieteisiin. Kunnassa on noin 37 400 asukasta (2014). Wageningen sijaitsee Reinin pohjoisrannalla, lähellä Gelderlandin keskusta Arnhemia.

## Lähteet

## Aiheesta muualla

* 
* Kunnan kotisivut  
* Yliopiston kotisivut
Ted Kotcheff

**Ted Kotcheff** (7. huhtikuuta 1931 Toronto – 10. huhtikuuta 2025 Nuevo Vallarta, Meksiko) oli kanadalainen ohjaaja, joka teki maailmankuulujen elokuviensa ohessa huomattavasti televisiotyötä. Hän oli sukutaustaltaan bulgarialainen ja valmistui Toronton yliopistosta. Hänen tärkeimpiä saavutuksiaan olivat Bafta (1972), Berliinin elokuvajuhlien Kultainen karhu (1974) ja kaksi Kultainen palmu -ehdokkuutta Cannesin elokuvajuhlilla (1971, 1985). 

Vaikka Kotcheffin maine perustuu ohjaustyöhön, hän myös tuotti, käsikirjoitti ja näytteli. Viimeksi mainitusta esimerkki on esiintyminen Billy Rayn elokuvassa *[[Väritetty totuus]]* (2003). 

Vuonna 2017 ilmestyi hänen omaelämäkertansa *Director’s Cut : My Life in Film* (Toronto: ECW Press, ).

## Elokuvia
* *Tiara Tahiti* (1962)
* *Elämää huipulla* (1965)
* *Verinen pako* (1973)
* *[[Syntymäfiksu]]* (1974)
* *[[Mitäs me ryöstäjät!]]* (1977)
* *Kuolema korjaa kokit* (1978)
* *North Dallas 40* (1979)
* *[[Taistelija|Rambo – taistelija]]* (1982)
* *Joshua Then and Now* (1985)
* *[[Kauan eläköön Bernie]]* (1989)
* *Hullu isäni!* (1992)

## Lähteet

## Aiheesta muualla
*
Brian Dennehy

**Brian Dennehy** (9. heinäkuuta 1938 Connecticut – 15. huhtikuuta 2020 Connecticut) oli yhdysvaltalainen näyttelijä. Hän voitti Golden Globen ja kaksi Tony-palkintoa sekä oli kuudesti ehdolla Emmy-palkinnon saajaksi. Hänen tunnetuin roolisuorituksensa on elokuvassa *[[Rambo – taistelija]]* (1982), jossa hän näytteli sheriffi Will Teasleyn roolia. Dennehy esiintyi uransa aikana noin 69 tv-elokuvassa tai tv-sarjassa sekä 51 elokuvassa. Hän oli myös mukana South Park -elokuvassa *[[South Park: Isompi, pidempi ja leikkaamaton|Isompi, pidempi ja leikkaamaton]]* vuodelta 1999.

## Filmografia
**Tyttö joka tiesi liikaa* (1978) 
**10 – Nainen kuin unelma* (1979)
**[[Rambo – taistelija]]* (1982)
**Gorkin puisto* (1983)
**[[Silverado]]* (1985)
**[[Cocoon - nuoruudenlähde]]* (1985)
**F/X – Murha tilauksesta* (1986)
**Cocoon - Paluu nuoruudenlähteelle* (1988)
**Cagney & Lacey* (1988, tv-sarja)
**[[Dynastia (vuoden 1981 televisiosarja)|Dynastia]]* (1989)
**Seitsemän minuuttia* (1989)
**Kunnes toisin todistetaan* (1990)
**F/X 2  ([[1991]])
**Gladiaattori* ([[1992]])
**Tommy Boy* ([[1995]])
**William Shakespearen Romeo ja Julia * ([[1996]])
**South Park: Isompi, pidempi ja leikkaamaton* ([[1999]])
**Pettämätön järjestelmä* ([[2000]])
**Kuoleman kortit* ([[2001]])
**Summer Catch - kaikki pelissä* ([[2001]])
**Kadotettu kesä* ([[2002]])
**Hyökkäys poliisiasemalle 13* ([[2005]] uudelleenfilmatisoitu versio)
**Rottatouille* ([[2007]])
**Oikeuden kasvot* ([[2008]])
**The Next Three Days* ([[2010]])
** Blacklist'' (2016-2020)

## Lähteet

## Aiheesta muualla

*
Primož Trubar

**Primož Trubar** (9. kesäkuuta 1508 – 28. kesäkuuta 1586) oli slovenialainen uskonpuhdistaja ja Slovenian protestanttisen kirkon perustaja. Hän myös kirjoitti ensimmäisen painetun sloveeninkielisen kirjan sekä toimi muutenkin kielen vahvistajana ja edistäjänä.

Trubar syntyi slovenialaisessa Rašican kylässä lähellä nykyistä Velike Laščen kaupunkia. Vuosina 1520–1521 Trubar kävi koulua Rijekassa ja jatkoi opiskelua 1522–1524 Salzburgissa Itävallassa. Sieltä hän siirtyi Triesteen humanisti Pietro Bonomon oppiin ja tapasi muun muassa Erasmus Rotterdamilaisen. Vuonna 1528 Trubar kirjoittautui Wienin yliopistoon, mutta ei suorittanut opintojaan siellä loppuun saakka, vaan palasi Sloveniaan ja ryhtyi saarnaajaksi.

Trubar kääntyi vähitellen kohti protestantismia ja vuonna 1547 hänet häädettiin Ljubljanasta. Trubar lähti Saksaan, jossa hän kirjoitti ensimmäisen sloveeninkielisen painetun kirjan, Katekismuksen. Seuraavien vuosien aikana hän kirjoitti sloveeniksi ja painatti noin 25 kirjaa, joista tärkeimpänä Uuden testamentin käännös. Kirjojaan Trubar salakuljetti kotimaahansa.

Trubar kuoli Saksassa Derendingenin (nyk. Tübingen) kaupungissa, johon hänet myös haudattiin.

Primoz Trubarin kuva on Slovenian yhden euron kolikossa. Kolikon teksti on *Stati inu obstati*, vapaasti suomennettuna *seistä ja kestää*. Trubarista on tehty myös TV-sarja *Primoz Trubar* (1986).

## Lähteet
Kenny Ball

**Kenneth Daniel "Kenny" Ball** (22. toukokuuta 1930 &ndash; 7. maaliskuuta 2013) oli brittiläinen jazzmuusikko. Hän tuli tunnetuksi Jazzmen-yhtyeensä trumpetistina ja keulahahmona. 

Ballin ja hänen kokoonpanonsa tunnetuimpien kappaleiden joukkoon lukeutuu laulu "Midnight in Moscow", joka nousi listoille 1960-luvun alussa.

Vuonna 1963 Ball esiintyi yhtyeineen Lance Comfortin ohjaamassa musiikkielokuvassa *Live It Up!*. Häneltä on julkaistu omaelämäkertateos *Blowing My Own Trumpet* (2003).

## Lähteet
Tim Blake Nelson

**Tim Blake Nelson** (5. marraskuuta 1964 Tulsa, Oklahoma) on yhdysvaltalainen elokuvaohjaaja, näyttelijä ja laulaja. 

Tim Blake Nelson syntyi Tulsassa Oklahomassa 1964. Hänen äitinsä on Ruth Nelson. Hän opiskeli klassisia aineita ja valmistui Holland Hall Schoolista. Nelson on juutalainen. Hänen vanhempansa pakenivat kansallissosialistien vainoja hiukan ennen toisen maailmansodan syttymistä. He asuivat ensin Englannissa ja muuttivat sitten Yhdysvaltoihin 1940.

Yksi Nelsonin maineikkaimmista rooleista on karanneen vankikolmikon jäsen Delmar elokuvassa *[[Voi veljet, missä lienet?]]* Ohjaajaveljien Joel ja Ethan Coenin mukaan Nelson oli ainoa näyttelijöistä, joka oli lukenut Homeroksen *[[Odysseia]]n*, johon elokuva perustuu. Hän laulaa elokuvassa kappaleen *In the Jailhouse Now*. Elokuvasta tehty albumi *O Brother, Where Art Thou?* sai Grammy-palkinnon vuoden albumina.

## Lähteet

## Aiheesta muualla
*Interview with Tim Blake Nelson by Kari Molvar in ''Brown Alumni Magazine'' 
*
Prypjat (täsmennyssivu)

**Prypjat** voi viitata seuraaviin:

* Prypjat, kaupunki Ukrainassa
* Pripet, joki Ukrainassa ja Valko-Venäjällä
* Pripetin suot, suoalue Ukrainan ja Valko-Venäjän rajalla
Rachel Kauppila

**Rachel Kauppila** on fitness-ammattilainen sekä ravinto- ja kuntovalmentaja. Lisäksi hän on Suomen vuoden 2007 turhin julkkis. 

## Alkuajat

Kauppila on syntynyt Etiopiassa, josta hänet adoptoitiin Suomeen haukiputaalaiseen perheeseen 6-vuotiaana. Samalla hän aloitti kilpaurheilun, ensin yleisurheilussa ja siirtyi sen jälkeen fitness-urheiluun 18-vuotiaana. Takana on yli kymmenen fitness-kilpailua, joista kansainvälisiä viisi. Maailman huipulle hän nousi vuonna 2005.

## Urheilusaavutuksia

* EM-hopea (EM II) 2005 (amatöörit)    

* MM-kulta (MM I) 2005 (amatöörit)    

* MM-OVERALL I 2005 (amatöörit)    

* MM-hopea (Pro) 2005 (ammattilaiset)

* MM-hopea (Pro) 2006 (ammattilaiset)

## Aiheesta muualla

* Rachel Kauppilan viralliset sivut. 
*
The Host

**The Host** () on vuonna 2006 valmistunut eteläkorealainen hirviöelokuva, joka sisältää myös komediallisia ja draamallisia elementtejä. Elokuvan on ohjannut Bong Joon-ho, joka on myös käsikirjoittanut elokuvan Baek Chul-hyunin kanssa. Elokuvan pääosassa perhettä esittävät Song Kang-ho, Byeon Hee-bong, Park Hae-il, Bae Doona ja Ko Ah-seong.

Elokuvan näki Etelä-Korean teattereissa yli 13 miljoonaa ihmistä, mikä tekee siitä maan kaikkein katsotuimman elokuvan. Elokuva voitti 14 palkintoa ja sai 9 ehdokkuutta eri kategorioissa, esimerkiksi Blue Dragon Film Awards -festivaaleilla elokuva voitti palkinnon parhaasta elokuvasta, parhaasta näyttelijätärtulokkaasta, parhaasta sivuosasta ja parhaista erikoistehosteista.

## Juoni
Yhdysvaltalainen armeijan patologi määrää korealaisen apulaisensa tyhjentämään yli sata pulloa formaldehydiä viemäriin. Formaldehydi johtaa Hanjokeen, jossa muodostuu jättimäinen hirviö. Park Gang-du -niminen mies pyörittää kioskia joen rannalla isänsä kanssa. Gang-du on viemässä ruokaa asiakkaalle, kun ihmiset huomaavat jonkin roikkuvan Wonhyon sillalta. Se osoittautuu hirviöksi, joka alkaa jahdata ihmisiä rannalla. Hirviö kaappaa Gang-dun tyttären Hyun-seon, ja yhdessä Gang-dun siskon, Nam-joon, ja veljen, Nam-ilin, kanssa he päättävät pelastaa hänet.

## Näyttelijöitä

## Lähteet

## Aiheesta muualla
* Elokuvan viralliset Internet-sivut
James Bond 007: Nightfire

**James Bond 007: Nightfire** on Eurocomin kehittämä ja Electronic Artsin julkaisema James Bond -aiheinen ensimmäisen persoonan ammuntapeli. Peli julkaistiin marraskuussa 2002 PlayStation 2:lle, Xboxille, Nintendo GameCubelle ja Microsoft Windowsille, maaliskuussa 2003 Game Boy Advancelle ja kesäkuussa 2004 OS X:lle.

Peli ei perustu mihinkään elokuvaan tai kirjaan. Pelissä James Bond on mallinnettu Pierce Brosnanista, ja Bondia ääninäyttelee Maxwell Caulfield. 

Pelin ideana on estää Phoenix Industries -yhtiön omistaja Raphael Draken aikeet laukaista ohjuksia kohti kaikkia maapallon ydinvoimaloita avaruudesta käsin. Peli sisältää sekä yksinpelin että moninpelin (1–4 pelaajaa), jossa voi taistella tietokoneen ohjaamia botteja (1–4 bottia) tai kaveria (1–3 kaveria) vastaan.

## Pelaaminen
Pelissä on kolme vaikeustasoa: Operative, Agent ja 00-Agent, joista viimeisin on vaikein, sillä se ei sisällä automaattitähtäystä. Mitä vaikeammalla vaikeustasolla pelaaja suorittaa tehtävän, sitä enemmän hän ansaitsee tehtävästä pisteitä, ja sitä paremman mitalin hän saa (pronssi, hopea, kulta ja platina). Kultamitalilla pelaaja saa aseen kehityksen. Pelissä on 12 tasoa, joihin sisältyy muun muassa räiskintää sekä ajamista moottorikelkalla ja Aston Martin V12 Vanquishilla. Pelin läpäisyn jälkeen esiintyy lyhyt video, jossa näytetään tietoa pelin kehityksestä.

Pelissä on laaja asevalikoima, joka sisältää aseita aina pistoolista kranaatinheittimeen. Pelissä voi myös muokata aseita esimerkiksi laittamalla äänenvaimentimen pistooliin. Pelissä on Mono-, Stereo- ja Dolby Surround -äänikanavat. Peliin saa widescreen-kuvasuhteen ajotehtäviin ja tekstityksen välianimaatioihin. Secret unlocks -valikkoon laitettavilla salasanoilla voi avata tehtäviä, moninpelimuotoja, hahmoja moninpeliin, aseiden kehityksiä sekä mitalit tehtäviin vaikkapa platinaksi. Pelin ikäraja Suomessa on 12+ eli peli ei ole niin väkivaltainen kuin Bond-elokuvat.

### Moninpelimuodot
Quick Game (pikapeli), Arena (areenataistelu), Team Arena (areenataistelu joukkueilla), Capture the Flag (lipunryöstö), Uplink (satelliittien aktivoiminen), Top Agent (vihollisten elämien kuluttaminen), Demolition (hyökkäys), Protection (suojelu), Industrional Espionage (levynryöstö), Goldeneye Strike (Goldeneye-tarvikkeiden ryöstö ja vihollisjoukkueen eliminointi), Assassination (salamurhaamista), King of the Hill (kukkulan kuningas) ja Team King of the Hill (kukkulan kuningas joukkueilla).

## Ääninäyttelijät

## Aiheesta muualla
* 
* 
* 
*
Bill Pullman

**William James ”Bill” Pullman** (s. 17. joulukuuta 1953 Hornell, New York, Yhdysvallat) on yhdysvaltalainen näyttelijä.

Pullman syntyi newyorkilaiseen seitsenlapsiseen perheeseen. Hän aloitti näyttelijänuransa teatterissa ja työskenteli eri teatteriyhtiöille, kuten Folger Theater Groupelle ja Los Angeles Theater Centerille. Elokuvien puolella hän debytoi Danny DeViton ja Bette Midlerin tähdittämässä komediassa *[[Pirullisia ihmisiä]]* (1986) ja näytteli seuraavaksi pääosaa Mel Brooksin avaruuskomediassa *[[Avaruusboltsit]]* (1987).

Pullman näytteli pääosaa Ilkka Järvi-Laturin ohjaamassa eurooppalaisessa yhteistuotannossa *[[Historiaa tehdään öisin]]* (1999).

## Aiheesta muualla
Koko potti 2

**Koko potti 2** () on yhdysvaltalainen, vuoden 2004 elokuva. Se on jatko-osa elokuvalle Koko potti (*The Whole Nine Yards*) (2002). Elokuvan pääosissa ovat Bruce Willis, Matthew Perry, Amanda Peet ja Natasha Henstridge.

## Näyttelijät

## Lähteet

## Aiheesta muualla
* Warner Bross. -yhtiön kotisivut elokuvalle.
Raateluhammas

**Raateluhampaita** () on suussa yhteensä neljä. Niitä eläin käyttää repimään lihanpalasia saalistaan. Tämän vuoksi raateluhampaita esiintyykin ainoastaan lihansyöjillä. Yläleukaluussa raateluhammas on viimeinen väliposkihammas ja alaleukaluussa raateluhammas on ensimmäinen poskihammas.
André Mahé

**André Mahé** (s. 18. marraskuuta 1919 – 19. lokakuuta 2010) oli ranskalainen maantiepyöräilijä, jonka ammattilaisura kesti 1940-luvulta 1950-luvulle. 

Mahé voitti muun muassa Paris-Roubaix'n (Serse Coppin kanssa 1949) ja Pariisi-Toursin (1950). Vuoden 1949 yhteisvoitto herätti kansainvälistä kiistaa, mutta lopulta päädyttiin kompromissiratkaisuun.

Mahé ajoi Ranskan ympäriajon vain kerran, vuonna 1949, jolloin sijoitus oli 49. Hän saavutti vuonna 1952 kolmannen sijan Paris-Roubaix'ssa ja vetäytyi uralta pari vuotta myöhemmin.

## Lähteet
Serse Coppi

**Serse Coppi** (19. maaliskuuta 1923 Castellane, Italia – 29. kesäkuuta 1951) oli italialainen maantiepyöräilijä, joka voitti André Mahén kanssa Paris-Roubaix'n vuonna 1949. Hän kuoli kesken Giro del Piemonte -ajoa sattuneessa onnettomuudessa Italiassa.  

Coppi oli tunnettu erityisesti yhden päivän kilpailuissa ja vuoristokilpailuissa, ja uransa aikana hän saavutti muun muassa voiton vuoden 1950 Roma–Napoli–Roma -kilpailussa sekä menestystä useissa Italian ympäriajoissa. Coppi sijoittui myös korkealle klassikkokilpailuissa. Hän kilpaili pääasiassa Bianchin joukkueessa vuosina 1945–1951. 

Kilpailun loppusprintissä Coppin pyörän rengas tarttui raitiovaunukiskoon, minkä seurauksena hän kaatui pahasti ja sai iskun päähänsä. Aluksi vamma ei vaikuttanut hengenvaaralliselta, mutta myöhemmin hän menetti tajuntansa ja hänet vietiin sairaalaan. Vaikka leikkaus oli välttämätön, Coppi menehtyi ennen toimenpidettä. 

Coppilla oli pyöräilijäveli Fausto Coppi. Veljensä kuolema vaikutti myös hänen uransa kulkuun, sillä Fausto osallistui Tour de Franceen sen jälkeen vain kerran eikä voittanut sitä. 

## Lähteet
Bouabdellah Tahri

**Bouabdellah Tahri** (s. 20. joulukuuta 1978 Metz) on ranskalainen kestävyysjuoksija. Parhaiten hän menestyi urallaan estejuoksussa.

Tahrin suurimmat saavutukset ovat estejuoksun MM-pronssi 2009, EM-hopea 2010, EM-pronssi 2006 ja 3&nbsp;000 metrin juoksun sisäratojen EM-hopea vuosilta 2007 ja 2009.

Tahrin muita meriittejä ovat olympialaisten viides sija Pekingissä 2008 ja seitsemäs sija Ateenassa 2004. MM-kilpailuissa hän on Berliinin kolmannen sijan lisäksi sijoittunut neljänneksi Pariisissa 2003 ja Daegussa 2011, viidenneksi Edmontonissa 2001 ja Osakassa 2007, kahdeksanneksi Helsingissä 2005 ja kahdenneksitoista Sevillassa 1999.

Tahri juoksi Berliinin MM-kilpailuiden loppukilpailussa 18. elokuuta 2009 Euroopan ennätyksen 8.01,18.

## Henkilökohtaiset ennätykset
;Ulkoradat
* 800 m: 1.48,96 (2001)
* 1 000 m: 2.20,40 (2005)
* 1 500 m: 3.32,73 (2013)
* mailin juoksu: 3.52,95 (2002)
* 2 000 m: 4.57,58 (2002)
* 3 000 m: 7.33,18 (2009)
* 5 000 m: 13.12,22 (2007)
* 10 000 m: 27.31,46 (2011)
* puolimaraton: 1.03.38 (2013)
* maraton: 2.16.28 (2014)
* 2 000 metrin estejuoksu: 5.13,47 (2010)
* 3 000 metrin estejuoksu: 8.01,18 (2009)

;Sisäradat
* 1 000 m: 2.20,79 (2002)
* 1 500 m: 3.36,34 (2002)
* mailin juoksu: 3.56,11 (2009)
* 2 000 m: 4.59,84 (2006)
* 3 000 m: 7.33,73 (2010)
* 5 000 m: 13.11,13 (2010)

## Lähteet
*

### Viitteet
Lääninherra Sansho

**Lääninherra Sansho** on japanilainen vuonna 1954 valmistunut elokuva, jonka on ohjannut Kenji Mizoguchi.
Lääninherra Sanshon on sanottu olevan elokuvien *[[Ugetsu – kalpean kuun tarinoita]]* ja *[[O'Haru – naisen tie]]* ohella Mizoguchin parhaimpia.

Elokuvan tapahtumat sijoittuvat keskiaikaiseen Japaniin. Myötätuntoinen aluehallitsija ajetaan maanpakoon. Hänen vaimonsa ja lapsensa yrittävät seurata häntä, mutta he joutuvat eroon toisistaan. Lapset kasvavat köyhyyden ja sorron keskellä.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.

## Lähteet
Vijay Singh

**Vijay Singh** (s. 22. helmikuuta 1963 Lautoka, Fidži) on fidžiläinen golfaaja. Hän edustaa saarivaltionsa suurta fidžinintialaista vähemmistöä.

Singh on voittanut The Masters Tournamentin vuonna 2000 sekä PGA Championshipin vuosina 1998 ja 2004. Hän oli aiemmin golfin virallisen rankinglistan ykköspelaaja, ja hänet on kelpuutettu *World Golf Hall of Fameen* vuonna 2006.

Cleveland Golfin sponsoroima Singh on pelannut golfia ammattimaisesti jo vuodesta 1982.

## Lähteet
Kuolema iltapäivällä

**Kuolema iltapäivällä** (*Death in the Afternoon*) on Ernest Hemingwayn kirja, joka julkaistiin alun perin vuonna 1932. Kirjassa Hemingway, Espanjan ja härkätaistelun suuri ihailija, kertoo härkätaistelun historiasta ja perinteestä, sekä yleisemmin rohkeuden ja pelon luonteesta.

Kirja on Espanjan ulkopuolella yksi tunnetuimmista härkätaistelua käsittelevistä teoksista Hemingwayn samaa aihetta sivuavien fiktioteosten lisäksi, ja Hemingwayn vaikutus härkätaistelun tunnettuuteen Espanjan ulkopuolella on merkittävä.
Nick Price

**Nicholas Raymond Leige Price** (s. 28. tammikuuta 1957 Durban, Etelä-Afrikka) on zimbabwelainen golfinpelaaja. Hän on lajin virallisen rankinglistan entinen ykköspelaaja. Vuodesta 2003 Price on ollut World Golf Hall of Famen jäsen ja 2005 hän voitti Bob Jones -palkinnon.

Price syntyi Durbanissa, Etelä-Afrikassa, mutta perhe muutti pian Rhodesiaan. Hän alkoi pelata golfia kahdeksanvuotiaana. Price palveli kaksi vuotta Rhodesian ilmavoimissa lentäjänä. Palveluksensa jälkeen hän aloitti ammattiuransa vuonna 1977.

Price on voittanut muun muassa PGA Championshipin vuosina 1992 ja 1994 sekä Britannian avoimet vuonna 1994.

## Lähteet
Tommy Bolt

**Thomas Henry "Tommy" Bolt** (31. maaliskuuta 1916 &ndash; 30. elokuuta 2008) oli yhdysvaltalainen golfinpelaaja. Hän syntyi Haworthissa, Oklahomassa ja voitti muun muassa Yhdysvaltain avoimet vuonna 1958. Hänet kelpuutettiin World Golf Hall of Fameen vuonna 2002. 

## Lähteet
Näyttämökuvia

**Näyttämökuvia** on Pelle Miljoona & 1980 -yhtyeen live-albumi, joka julkaistiin vuonna 1980. Järjestyksessään se on yhtyeen kolmas ja viimeiseksi jäänyt albumi, sekä Pelle Miljoonan neljäs albumi.
Kyseessä on 1980-yhtyeen viimeinen keikka Tavastia-klubilla 12. joulukuuta 1979. Keikka myös kuvattiin TV:tä varten ja esitettiin televisiossa kokonaisuudessaan keväällä 1980. Levy sisältää vain osan keikasta. Lisää samaa keikkaa löytyy *[[Metropolis (kokoelmalevy)|Metropolis]]*-kokoelmalta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pelle Miljoona – laulu, rummut
* Rubberduck Jones – kitara
* Stefan Piesnack – kitara
* Ari Taskinen – bassokitara
* Tumppi Varonen – rummut, laulu

### Tuotanto
* Jouko Ahera – äänittäjä
* Risto Hemmi – miksaaja (Finnvox, C-studio)
* Riipinen – kansikuva
Cape Fear

**Cape Fear** (*Cape Fear*) on Martin Scorsesen ohjaama yhdysvaltalainen rikosdraamaelokuva vuodelta 1991. Se on uudelleenfilmatisointi J. Lee Thompsonin elokuvasta *[[Tuomitun kosto]]* (1962). Alkuperäisestä elokuvasta ovat mukana myös sen pääosien näyttelijät Gregory Peck ja Robert Mitchum, joilla on uudessa versiossa kuitenkin toiset roolit. Lisäksi Scorsese käytti Bernard Herrmannin säveltämää alkuperäistä musiikkia.

*Cape Fearin* pääosia näyttelevät Robert De Niro (Mitchum alkuperäisessä elokuvassa) ja Nick Nolte (Peck alkuperäisessä elokuvassa).

*Cape Fear* oli Scorsesen siihenastisen uran suurin kassamenestys.

## Tarina

Neljäntoista vankilavuoden jälkeen pahoinpitelijäraiskaaja Max Cady päästetään vapaaksi vankilasta. Vankila-aikana hän luki itsensä hyvin älykkääksi, harjoitteli itsestään lihaksikkaan ja tatuoi kehonsa täyteen tekstejä ja kuvia. Hänen tarkoitus oli kostaa entiselle asianajajalleen, joka Cadyn näkemyksen mukaan tunaroi tahallaan jutun. Asianajaja Sam Bowdenilla on onnellinen perhe, johon lukeutuvat vaimo, tytär ja koira. Bowdenin piina alkaa perheen sisäisten riitojen keskellä Cadyn ovelasti painostaessa häntä tunkeutumalla hänen kotinsa läheisyyteen.

## Rooleissa

## Lähteet

## Aiheesta muualla
* Elokuvan traileri 
* Leffatykin arvostelu elokuvasta
Mika Rontti

**Mika Rontti** (s. 30. marraskuuta 1983 Pori) on entinen suomalainen jääkiekkoilija, joka  pelasi puolustajana. Rontti pelasi ensimmäiset SM-liigapelinsä Ässissä kaudella 2001–02. Tuolloin hänelle kertyi 40 ottelussa kolme syöttöpistettä. Rontti jatkoi Ässissä pelaamista aina kauteen 2006–07 asti. Tuolloin Rontille oli kertynyt tehoja SM-liigassa 8 maalia ja 18 maaliin johtanutta syöttöä 295 ottelussa. Ennen ensimmäistä maaliaan Rontti oli pelannut lähes sata ottelua. Seuraavaksi kaudeksi, 2007–08, Rontti sai try-outin kautta sopimuksen Helsingin Jokereihin. Jokerit kuitenkin irtisanoi Rontin sopimuksen, ja Mestiksessä kiekkoilava Mikkelin Jukurit kiinnitti Rontin juuri ennen siirtorajan umpeutumista loppukaudeksi riveihinsä. Radio Porin jääkiekkoselostaja Jussi Aho on antanut Rontille lempinimen "Ruosniemen Rafalski".

## Tilastot

## Lähteet
*
Dash Mihok

**Dashiell ”Dash” Mihok** (s. 24. toukokuuta 1974 New York) on yhdysvaltalainen näyttelijä.

Mihok syntyi New Yorkissa vuonna 1974. Hän kasvoi Greenwich Villagessa ja opiskeli Bronx High School of Sciencessa.

Hänen elokuvauransa koostuu pääosin sivuosarooleista. Hän on näytellyt muun muassa elokuvissa *[[William Shakespearen Romeo ja Julia]]* (1996), *[[Veteen piirretty viiva (elokuva)|Veteen piirretty viiva]]* (1998), *[[Meren raivo]]* (2000) ja *[[Dark Blue (elokuva)|Dark Blue]]* (2002).

Mihok on opiskellut myös tanssimista ja esiintyy entisen tyttöystävänsä Alanis Morissetten musiikkivideolla ”So Pure”.

## Aiheesta muualla
*
Mike Bishai

**Mike Bishai** (s. 30. toukokuuta 1979 Edmonton, Alberta, Kanada) on kanadalainen ammattilaisuransa päättänyt jääkiekkoilija, pelipaikaltaan keskushyökkääjä.

Bishai pelasi kaudet 1996–1998 Brittiläisen Kolumbian pääjunioriliigassa BCHL:ssä South Surrey Eaglesissa. Kaudeksi 1998–1999 hän siirtyi Länsi-Michiganin yliopiston joukkueeseen NCAA:n alaiseen CCHA-liigaan. Siellä Bishai pelasi neljä kautta, ja hänet valittiin kaudella 2000–2001 CCHA:n kakkostähdistöön.

Bishai teki keväällä 2002 sopimuksen NHL-seura Edmonton Oilersin kanssa. Hän pelasi saman kevään aikana jo kaksi ottelua Oilersin farmijoukkue Hamilton Bulldogsissa, AHL:ssa. Kauden 2002–2003 Bishai jakoi Bulldogsin ja ECHL-liigan Columbus Cottonmouthsin kanssa. Seuraavalla kaudella hän pelasi Oilersissa 14 NHL-peliä, mutta pääosa kaudesta meni farmijoukkue Toronto Roadrunnersissa. Bishai jatkoi Oilersin organisaatiossa vielä seuraavankin kauden. Kaudeksi 2005–2006 Bishai siirtyi Phoenix Coyotesiin, mutta pelasi vain sen farmijoukkueessa San Antonio Rampagessa.

Bishai siirtyi kaudeksi 2006–2007 Eurooppaan. Hän pelasi sen Venäjän Superliigan Moskovan Dynamossa. Seuraavaksi kaudeksi Bishai siirtyi SM-liigaseura Ilvekseen, jonka paras pistemies hän oli kaudella 2007–2008. Bishai teki 49 ottelussa 41 tehopistettä. Ilveksestä Bishai vaihtoi Jokereihin. Jokereissa Bishai pystyi pelaamaan vain 19 ottelua selän välilevyvaivojen takia.

Bishai oli pelaamatta kaksi täyttä kautta ja palasi ammattailaisjääkiekkoon kaudella 2011–2012, kun hän teki lokakuussa 2011 koesopimuksen Sveitsin kakkossarjan HC Thurgaun kanssa. Hän pelasi Thurgaussa kolme ottelua, mutta joukkue vapautti hänet päätettyään pitää kaksi muuta ulkomaalaista. Bishai siirtyi seuraavaksi saman sarjan HC Lausanneen.

## Tilastot

## Lähteet

## Aiheesta muualla
* 
*Mike Bishai Jatkoaika.comissa
Kirk Acevedo

**Kirk M. Acevedo** (s. 27. marraskuuta 1971 New York, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa *[[Kova laki]]*, *[[Kylmä rinki]]* ja *[[Fringe – rajamailla]]*.

Acevedo syntyi Brooklynissa kolmilapsiseen newyorkilaisperheeseen. Hänen vanhempansa ovat puertoricolaista ja kiinalaista sukujuurta. Hän kasvoi Bronxissa ja osoitti jo lapsena kiinnostusta näyttelemiseen ja osallistui koulunsa näytelmäkerhoon.

Acevedo näytteli kersantti Joseph ”Joe” Toyea Steven Spielbergin ja Tom Hanksin televisiosarjassa *[[Taistelutoverit]]*. Acevedo on tehnyt työtä enimmäkseen televisioon. Hänen harvoihin elokuvarooleihinsa lukeutuu muun muassa sivuosa elokuvassa *[[Veteen piirretty viiva (elokuva)|Veteen piirretty viiva]]*, josta hänelle myönnettiin latinalaisamerikkalaisten mediataiteiden ALMA-palkinto.

Acevedo meni vuonna 2005 naimisiin näyttelijä Kiersten Warrenin kanssa. Parilla on yksi tytär.

## Aiheesta muualla
*
Oostermeer-interglasiaali

**Oostermeer-[[interglasiaali]]** oli geologinen ajanjakso juuri ennen Saale-jääkautta 238 000–243 000 vuotta sitten keskipleistoseenikaudella.
Ellala

**Ellala** on SRV:n omistama huvila Toppilansalmen pohjoisrannalla Oulun Toppilassa. 

Ellalan rakennutti kauppaneuvos Albert Oskar Snellman. Nimensä Ellala sai Snellmanin tyttären Elinin mukaan. Rakentamisvuodesta ei ole varmuutta, mutta vuonna 1879 huvilaan rakennettiin kahdeksankulmainen torni ja tornin huipulle lasitettu paviljonki. Ellalaa laajennettiin vuonna 1890 ja samalla rakennettiin uusi avoin veranta. Huvila siirtyi  A. O. Snellmanin ja tämän lesken kuoleman jälkeen tytär Elinin ja tämän aviomiehen Reinhold Weckmanin haltuun. Weckmanit omistivat huvilan vuoteen 1932  asti, jolloin huvila siirtyi Vaasan Höyrymylly Oy:lle johtajan asunnoksi.

Sittemmin huvila on toiminut Rehuraision Oulun rehutehtaan konttorirakennuksena. Rehutehtaan toiminta siirrettiin Ylivieskaan, ja Oulun tehtaan tuotanto loppui vuonna 2009.

Kulttuurihistoriallisesti arvokas rakennus on kunnostettu, ja sen sisällä toimii tällä hetkellä SRV:n työmaatoimisto. Kun alueelle syntyvä Satamarannan asuinalue on valmis, huvilasta on tarkoitus tehdä Toppilansalmen yhteisön sydän ja keskipiste, jossa asukkaat voivat viihtyä yhdessä.

## Lähteet

## Aiheesta muualla
Harri Laurila

**Harri Juhani Laurila** (s. 30. huhtikuuta 1965 Tampere) on suomalainen entinen jääkiekkoilija, pelipaikaltaan puolustaja.

## Pelaajaura

Laurila edusti urallaan SM-liigassa Kiekkoreipasta, Tapparaa, JyP HT:tä, Ässiä sekä HPK:ta. Lisäksi hän on pelannut Itävallassa, Saksassa ja Sveitsissä.

Hän pelasi Suomen maajoukkueessa Albertvillen olympialaisissa sekä MM-kilpailuissa 1992, josta tuli hopeamitali. Samana vuonna hänet valittiin SM-liigan All Stars -kentälliseen sekä palkittiin parhaana puolustajana. Laurila voitti Tapparan paidassa yhteensä neljä Suomen mestaruutta.

Hän on Boston Bruinsin yhdeksännen kierroksen varaus vuodelta .

## Pelaajauran jälkeen

Pelaajauransa jälkeen Laurila on toiminut muun muassa Suomen alle 18-vuotiaiden maajoukkueen päävalmentajana. Tällä hetkellä hän toimii kakkosvalmentajana Jukka Rautakorven luotsaamassa alle 20-vuotiaiden maajoukkueessa.

## Lähteet

## Aiheesta muualla
*Harri Laurila tilastot Eurohockey.netin sivustolla
Aphrodite’s Child

**Aphrodite’s Child** oli vuosina 1967–1972 toiminut kreikkalainen progressiivinen rockyhtye.

Yhtyeen tunnetuimmat jäsenet olivat basisti-laulaja Demis Roussos ja kosketinsoittaja Vangelis Papathanassiou, jotka molemmat olivat kuuluisia Kreikassa jo ennen yhtyettä. Sekä Demis Roussos että paremmin pelkästään etunimellään tunnettu Vangelis tekivät yhtyeen hajoamisen jälkeen menestyksekkään uran. Aphrodite’s Childin kaksi muuta jäsentä olivat rumpali Loukas Sideras ja kitaristi Anargyros Koulouris.

Yhtyeen kappaleista tunnetaan parhaiten ”Rain and Tears” vuodelta 1968. Suomeksi sen esittää Markku Suominen nimellä ”Jäljet jää kyynelten” Juha Vainion sanoittamana. Lea Laven teki version nimellä ”Rakkaus kaunistaa” Chrisse Johanssonin sanoittamana.

## Albumit
* *[[End of the World (albumi)|End of the World]]* (1968)
* *[[It’s Five O’Clock (albumi)|It’s Five O’Clock]]* (1969)
* *[[666 (albumi, Aphrodite’s Child)|666]]* (1972)

## Lähteet
Jaana ja Tiina

**Jaana ja Tiina** oli kaksossisarusten Jaana ja Tiina Tynellin (s. 1963) muodostama lapsiduo. Heidän tunnetuin kappaleensa on vuonna 1971 levytetty "Mustan kissan tango" sekä Nisse-polkka. Tyttöjä kutsuttiin lastentarhassa nimellä "Tiitiäiset".
Ouadane

**Ouadane** () on historiallinen keidaskaupunki ja samannimisen departementin eli *moughataan* keskus Mauritanian Adrarin alueella. Ouadanen kunnassa oli vuoden 2023 väestönlaskennan mukaan 3&nbsp;833 asukasta.

Ouadane on perustettu perimätiedon mukaan vuoden 1147 tienoilla. Sen asema karavaanireittien risteyskohdassa teki siitä kukoistavan kauppakaupungin. Idjlistä tuotiin suolaa, Sijilmasasta ja Soussin alueelta Marokosta Pohjois-Afrikan tuotteita ja Tichittistä ja Sudanista kultaa ja norsunluuta. Portugalilaiset perustivat Ouadaneen vuonna 1487 lyhytikäisen kauppa-aseman. Kaupunki oli myös merkittävä oppineisuuden keskus.

Ouadane menetti asemansa Saharan kautta kulkeneen kaupankäynnin taantumisen, ilmastonmuutoksen ja Adrarin alueen levottomuuksien takia 1700-luvun lopulta lähtien. Sen vanhakaupunki on nykyään hylätty ja lähes kokonaan raunioina. Rakennusmuistomerkeistä tärkeimät ovat osittain restauroitu vanha moskeija sekä vuoden 1830 tienoilla rakennettu uusi moskeija maisemasta erottuvine minareetteineen.

Unescon maailmanperintöluetteloon kuuluva Ouadane on nykyään tärkeä matkailukohde. Sinne johtaa tie Atarista, jonka varrella on myös toinen historiallinen kaupunki Chinguetti. Ouadanen vanhaakaupunkia on restauroitu Portugalin tuella. Siellä on myös yksityisiä kirjastoja vanhoine käsikirjoituksineen, museo ja majoituspalveluja. Kaupungin lähistöllä sijaitsee ”Saharan silmänä” tunnettu geologinen muodostuma Guelb er-Rîchât.

## Lähteet
Mannerheim (elokuvahanke)

**Mannerheim** oli 2000-luvulla usean vuoden ajan suunnitteilla ollut suomalainen elokuva, jonka tarina olisi kertonut marsalkka Carl Gustaf Emil Mannerheimin elämästä. Tuottajana oli Markus Selin Solar Films -yhtiönsä kanssa. Elokuvaan alun perin ohjaajaksi kiinnitetty Renny Harlin vetäytyi tehtävästään vuonna 2011 hankkeen kohdattua useita viivästyksiä. Harlinin tilalle ohjaajaksi valittiin Dome Karukoski. Elokuvan käsikirjoittajiksi oli kiinnitetty Heikki Vihinen ja Marko Leino, ja pääosaan Mannerheimin näyttelijäksi Mikko Nousiainen. Elokuvan aiheena oli Mannerheimin elämäntarina nuoruudesta alkaen.

## Vaikeudet
Helmikuussa 2009 julkaistiin tieto, että kuvausten valmistelu on keskeytetty, sillä tuotantoyhtiö Liberty Productionin tanskalainen emoyhtiö Nordisk Film on vetäytynyt elokuvan rahoituksesta. Helmikuun lopussa 2009 aloitettiin varainkeruu muun muassa myymällä 50 euron hintaisia numeroituja ennakkolippuja. Elokuvan rahoitus oli kesäkuussa 2009 edelleen auki. Elokuvaa oli tarkoitus ryhtyä kuvaamaan elokuussa 2009. Elokuussa 2009 Solar Filmsin nettisivujen mukaan kuvausten aloittamisajankohdasta ei ole tietoa. Syksyllä 2009 Renny Harlin oli sitoutunut Georgian sodasta kertovaan elokuvaan (*[[Viiden päivän sota]]*, engl. *Five Days of August*) jonka jälkeen Harlin oli taas vapaana. Markus Selinin mukaan kuvaukset olisi voitu käynnistää kahdeksan viikkoa rahoituksen järjestymisen jälkeen.

Verottaja haki joulukuussa 2009 Mannerheim-elokuvan tuotantoyhtiötä Liberty Productionia konkurssiin. Helmikuussa 2010 elokuvan sanottiin saaneen uuden rahoittajan Saksasta. Kuvausten oli määrä alkaa seuraavana syksynä. Hjallis Harkimo ja Ilari Sahamies tulivat Mannerheim-elokuvan rahoittajiksi heinäkuussa 2010. Elokuussa 2010 kuvaukset olivat edelleen jäissä rahan puutteen vuoksi, ja ainakin kolme nimekästä suomalaisnäyttelijää oli irtisanoutunut projektista. Elokuvantekijät eivät ole kertoneet asiasta julkisuuteen.

Harlin jättäytyi elokuvaprojektista pois toukokuussa 2011. Hän kertoi hylänneensä useita Hollywood-tarjouksia odottaessaan Mannerheim-elokuvan toteutumista. Tästä huolimatta Selin kertoi elokuvahankkeen olevan yhä vireillä. Harlinille maksettiin valmistumattomasta elokuvasta 700 000 euron palkkio.

Uudeksi ohjaajaksi valittiin Dome Karukoski. Ohjaaja Dome Karukoski ja käsikirjoittaja Mika Karttunen muokkasivat käsikirjoitusta, jotta elokuva voitaisiin tehdä pienemmällä budjetilla ilman venäläistä rahaa. Valtion sijoitusyhtiö Finnvera haki tuotantoyhtiön Liberty Productionsin konkurssiin lokakuussa 2013. Se tarkoitti, että elokuvan valmistelu olisi pitänyt aloittaa kokonaan alusta. Elokuvan tekoa varten perustetun Liberty Production -tuotantoyhtiön pesänselvityksen mukaan velkojen määrä nousee lähes seitsemään miljoonaan euroon. Konkurssi raukesi vuonna 2019 yhtiön varojen puutteeseen.

## Suunnitelluissa rooleissa

## Lähteet

## Aiheesta muualla
* Nordisk Filmin ''Mannerheim'' -tietosivu
Chinguetti

**Chinguetti** ()  on kaupunki Mauritanian keskiosassa, noin 500 km maan pääkaupungista Nouakchottista koilliseen. Se oli 1200-luvulta alkaen merkittävä kauppapaikka karavaanireittien varrella.

Chinguettin nähtävyyksiä ovat moskeija, vesitorni ja Ranskan muukalaislegioonan entinen linnoitus. Kaupungin kirjastoissa on keskiaikaisia kirjoituksia koraanista ja arabien luonnontieteellisiä muistiinpanoja. 

Kaupunkia uhkaa hiekka-aavikon leviäminen. Sen länsirajalla on korkeita hiekkadyynejä, ja useita taloja on jo jätetty tyhjilleen hiekan etenemisen takia. Osittain raunioitunut vanha kaupunki on vuodesta 1996 UNESCOn maailmanperintökohde.

## Lähteet

## Aiheesta muualla
Dermot Mulroney

**Dermot Mulroney** (31. lokakuuta 1963 Alexandria, Virginia) on yhdysvaltalainen näyttelijä.

## Elämäkerta
Mulroney opiskeli lapsena sellonsoittoa. Hän opiskeli Northwestern University -yliopistossa ja valmistui vuonna 1985.

### Näyttelijänä
Hän näytteli sivuosaa *[[Nuoret sankarit|Nuorissa sankareissa]]* (1988) ja sai mainetta roolistaan HIV:n uhrina elokuvassa *[[Ikuinen ystävyys]]* (1990). Hän on näytellyt yleensä sivurooleissa, mutta uraan lukeutuu myös pääosia. Elokuvassa *[[Sanovat sitä rakkaudeksi]]* (1993) Mulroney näyttelee henkilöä nimeltä Kyle Davidson, joka on ujo ja sympaattinen kantrilaulaja. Elokuvassa *[[Kuka sanoo tahdon]]* (1997) hänen vastanäyttelijöinään olivat Cameron Diaz ja Julia Roberts.

Mulroney on elokuvauransa ohella ansioitunut myös sellistinä ja hän on soittanut muun muassa Melissa Etheridgen levyllä *Never Enough* (1992). Hän kuului elokuvan *[[Vaarallinen tehtävä III]]* teemamusiikin soittaneeseen orkesteriin.

Hän on myös näytellyt muutamassa jaksossa komediasarjassa *[[Frendit]]*, Rachelin (Jennifer Aniston) työkaveria. Lisäksi Mulroneylla oli vieraileva äänirooli ''Batmanissa'' Hal Jordanina, sarjan viidennellä tuotantokaudella.
Vuonna 2005 hän näytteli elokuvassa *[[Hääheila]]*. Mulroney näytteli vuonna 2014 pääosaa, Francis Gibsonia televisiosarjassa *[[Uhka (televisiosarja)|Uhka]]*. Mulroney tunnetaan myös Sean Piercenä sarjassa Hävyttömät, jossa hän näytteli 2015-2017.

## Aiheesta muualla
*
Pohjois-Pohjanmaan liitto

**Pohjois-Pohjanmaan liitto** on yksi Suomen kahdeksantoista maakunnan liitosta.

## Historia
Pohjois-Pohjanmaan liittoa edeltänyt Pohjois-Pohjanmaan Maakuntaliitto perustettiin tammikuun 6. päivänä 1931 Oulun Seurahuoneella. Kokouskutsussa todettiin seuraavaa: "Luokaamme yhteisen maakuntahenkemme pohjalta elinvoimainen, koko maakuntaa käsittävä, kaikki pohjois-pohjalaiset yhdistävä maakuntaliitto". Tämä maakuntahenki kannatteli Maakuntaliittoa aina 62 vuotta, kunnes se ja Pohjois-Pohjanmaan seutukaavaliitto yhdistettiin huhtikuun 1. päivänä 1993 Pohjois-Pohjanmaan liitoksi. 

## Toiminta
Pohjois-Pohjanmaan liitto on yhteensä kolmenkymmenen Pohjois-Pohjanmaan kunnan muodostama kuntayhtymä, Vaalan kunta Kainuusta liittyi vuoden 2016 alusta sen varsinaiseksi jäsenkunnaksi. Liiton tehtävinä ovat alueellinen kehittäminen, muun muassa aluekehittämisohjelmien sekä EU-ohjelmien valmistelu ja laadinta yhteistyössä muiden toimijoiden kanssa, maakuntakaavoitus, edunvalvonta ja maakunnan tunnetuksi tekeminen. Toimimme yhdessä eri yhteistyötahojen kanssa maakunnan parhaaksi. Pohjois-Pohjanmaan liitolta voi hakea rahoitusta maakuntaohjelman ja EU-ohjelmien tavoitteiden mukaisten hankkeiden toteuttamiseen.

## Organisaatio
Liiton päätöksenteko perustuu kunnalliseen demokratiaan, päätösvaltaa liitossa käyttävät maakuntavaltuusto ja -hallitus. Maakuntajohtajana toimii Jussi Rämet. Aluekehityksen tulosalueen johtaja on kehitysjohtaja Tiina Rajala ja aluesuunnittelun tulosaluetta johtaa suunnittelujohtaja Markus Erkkilä. Hallintojohtaja Riitta Pitkänen johtaa hallinnon ja talouden tulosaluetta.  

## Lähteet
Albert Bierstadt

**Albert Bierstadt** (7. tammikuuta 1830 Solingen – 18. helmikuuta 1902 New York) oli saksalaissyntyinen yhdysvaltalainen taidemaalari, joka tuli tunnetuksi varsinkin lännenaiheisilla maisemamaalauksillaan.

Hän syntyi Solingenissa, Nordrhein-Westfalenissa, mutta muutti Yhdysvaltoihin ensimmäistä kertaa jo vuonna 1833. Hän aloitti itseoppineena, mutta opiskeli maalaustaidetta Düsseldorfissa, Saksassa 1853-1857. Bierstadt välitti Düsseldorfin koulukunnan maisemamaalauksen menetelmiä Yhdysvaltoihin.

Bierstadt edustaa yhdysvaltalaista Hudson River -koulukuntaa. Hän oli erityisen ihastunut vuoristomaisemiin, ja Mount Bierstadt (4&nbsp;286 m) Coloradossa onkin nimetty hänen mukaansa. Taiteilija kuoli Yhdysvalloissa 72 vuoden ikäisenä.


Kuva:Albert Bierstadt 001.jpg|*Lake Tahoe*, 1868.
File:Bierstadt Albert A View in the Bahamas.jpg|*Näkymä Bahamalta*
File:Bierstadt Albert Staubbach Falls Near Lauterbrunnen Switzerland.jpg|*Vesiputous Lauterbrunnenin lähellä Sveitsissä*
File:Bierstadt Albert Falls of Niagara from Below.jpg|*Niagaran putoukset alhaalta päin*
Servais Knaven

**Henricus Theodorus Josephus ’Servais’ Knaven** (s. 6. maaliskuuta 1971 Lobith, Gelderland) on alankomaalainen maantiepyöräilijä, joka kilpaili ammattilaisena vuosina 1994−2010. Kaudella 2011 hän toimii johtotehtävissä Team Sky -tallissa.

Knaven voitti vuoden 2001 Pariisi-Roubaix'n 34 sekuntia ennen tallitoveriaan Johan Museeuwia; Romāns Vainšteins varmisti Domo–Farm Frites-joukkueen kolmoisvoiton.

## Saavutuksia
*Pariisi-Roubaix: 2001 voitto, 2003 seitsemäs
*Gent-Wevelgem: 2003 viides
*Omloop Het Volk: 2000 kolmas
*Ranskan ympäriajo:
**2001 kolmas etapilla 8
**2002 toinen etapilla 8
**2003 voitto etapilla 17
*Tirreno-Adriatico: 2005 etapin 5 voitto
*Alankomaiden ympäriajo: 2000 kokonaiskilpailussa kolmas
*Tanskan ympäriajo: 1997 kokonaiskilpailun voitto
*Etoile de Besseges: 1998 etapin 1 voitto
*Guldensporentweedaagse Omloop Vlaamse Ardennen: 2000 kokonaiskilpailun ja etapin 1 voitto
*Qatarin ympäriajo: 2003 etapin 5 voitto
*Scheldeprijs Schoten: 1998 voitto
*Dwars Dorr Gendringen: 1998 voitto
*Ronde van Middel-Zeeland: 1999 voitto
*Alankomaiden maantiepyöräilymestari: 1995

## Lähteet
*Servais Knaven Trap–Friis-tietokannassa 
*Profiili cyclingarchives.com-sivustolla 

### Viitteet

## Aiheesta muualla
*Virallinen sivusto
Oualata

**Oualata** eli **Walata** () on kaupunki Mauritanian kaakkoisosassa. Siellä on ollut Afrikan ensimmäisiä kivirakennuksia. Kaupunki kukoisti osana Ghanan kuningaskuntaa, mutta sen olivat luultavasti perustaneet jo alueella aiemmin asuneet heimot. Tällä seudulla oli kivikautista asutusta jo 2000–300 eaa.   

Oualata perustettiin 1000- tai 1100-luvulla. Se oli merkittävä kauppapaikka Saharaa ylittäneille muslimikauppiaille, jotka kuljettivat kultaa, suolaa ja orjia Länsi-Sudanista Välimeren maiden markkinoille. Se oli myös huomattava islamilaisen oppineisuuden keskus, jossa oli kuusi koraanikoulua.  

Nykyisin kaupungin nähtävyyksiin kuuluvat kirjasto ja käsikirjoitusmuseo, etnografinen museo, ranskalainen linnoitus ja kivikautinen kylä.

Osittain raunioitunut vanha kaupunki on UNESCOn maailmanperintökohde.

## Lähteet
* 

### Viitteet

## Aiheesta muualla
Savugeneraattori

**Savugeneraattori** on asevoimien käyttämä suojautumisväline. 

Venäläiset kehittivät erittäin suositun keinon, missä laskettiin erillisestä putkistosta raakaa naftaa torpedoveneen kuumiin pakoputkiin, jolloin nafta kiehui ja muodosti paksua savua. Savu purkautui pakoputkista ulos. Veneen ajaessa nopeasti sen taakse muodostui paksu ja hitaasti leviävä savupilvi. Näitä laitteita oli Suomessa kolmessa Viima-luokan veneessä ja Vasamassa. 

Toinen tyyppi oli erillinen savugeneraattori. Se oli noin sadan litran vetoinen tynnyri, jonka pohjalla oli bensiinillä toimiva keitin. Sen yläpuoliselle levylle laskettiin erityistä savutusöljyä - käytännössä puhdistettua naftaa - jolloin muodostui paksua savua. Savu syötettiin tynnyrin yläosassa olevista suuttimista. Näitä laitteita oli Suomen laivaston miinalaivojen Ruotsinsalmi ja Riilahti lisäksi vain Turussa lisenssillä rakennetuissa Taisto-luokan moottoritorpedoveneissä. Miinalaivoissa generaattori oli savupiipussa, Taistoissa keskellä perää.

Yhdysvaltain laivasto asensi savugeneraattoreita hävittäjiin ja saattuehävittäjiin, koska savuverho oli tehokas keino tutkattomia tai enintään heikkotasoisin tutkin varustettuja japanilaisia sotalaivoja vastaan. Näissä aluksissa savukoneisto oli sijoitettu alusten savupiippuihin. Lisäksi oli olemassa myös kiinteästi maalle asennettuja savugeneraattoreita, joita käytettiin lähinnä satamien suojana. 

Nykyaikana menetelmän käyttö on harvinaistumassa, koska nykyaikaiset elektroniset tähtäimet näkevät ainakin osittain savun läpi. 

## Lähteet
* Laivasto sodassa 1939-45 / käsikirjoittaja Jouko Pirhonen ja Jukka Heinonen ; toimittaja Mauri Kalima. Maanpuolustuslehden kustannusosakeyhtiö, 1987. VIDEO 
* Peuranheimo - Pirhonen - Killinen: Laivat puuta, miehet rautaa

## Aiheesta muualla
Prichsenstadt

**Prichsenstadt** on kaupunki Baijerin osavaltiossa Saksassa. Se kuuluu Unterfrankenin hallintopiiriin ja Kitzingenin piirikuntaan. Vuoden 2020 lopussa kaupungissa asui 3&nbsp;057 asukasta. Prichsenstadt sijaitsee Main-joen ja Steigerwaldin luonnonpuiston välissä. Kaupunkiin kuuluvien Brünnaun, Neuses am Sandin, Stadelschwarzachin ja Laubin läpi virtaa Mainin sivujoki Schwarzach.

## Historia

Prichsenstadt perustettiin 900-luvun tienoilla. Sille myönnettiin viralliset kaupunginoikeudet vuonna 1367. Vuonna 1803 Prichsenstadtin hallinta siirtyi Preussiin liitetyltä Ansbachin ruhtinaskunnalta Baijerille. Nykyinen Prichsenstadtin suurkunta 10 kaupunginosineen muodostettiin vuoden 1972 alueuudistuksen yhteydessä. Siihen asti kaupunki kuului Gerolzhofenin piirikuntaan.

## Lähteet

## Aiheesta muualla

* Kaupungin verkkosivut
Jacqueline Börner

**Jacqueline Börner** (s. 30. maaliskuuta 1965, Wismar) on saksalainen entinen pikaluistelija ja olympiavoittaja. 

Börnerin suurin saavutus on olympiakulta 1500 metriltä Albertvillessä 1992.

Börner lukeutui aktiiviuransa aikana maansa urheilueliittiin. Hän voitti Saksan mestaruuskisoista neljä hopeaa ja kolme pronssia, muttei yhtään mestaruutta. Börnerin saavutuksiin lukeutuu myös EM-pronssit vuosina 1987, 1989, ja EM-hopea vuonna 1990. Vuonna 1990 hän saavutti myös maailmanmestaruuden. Hän voitti urallaan myös kahdeksan maailmancupin osakilpailua. 

Börner edusti urallaan TSC Berliiniä, ja häntä valmentajansa oli Thomas Schubert. Börner lopetti uransa vuonna 1996 jatkuvien loukkaantumisten vuoksi.

## Lähteet
* Profiili ja tilastoja. Web Archive (skateresults.com 2008).
Repeämiä kartassa

**Repeämiä kartassa** on unkarilaisen kirjailijan Miklós Mészölyn novellikokoelma, joka sisältää yhdeksän Mészölyn novellikäännöstä. Kirjan on julkaissut vuonna 2007 Jyväskylän yliopiston ylioppilaskunnan pienkustantamo Kampus Kustannus. Käännöstyön ohjaajana on toiminut professori ja Kansainvälisen hungarologian seuran puheenjohtaja Tuomo Lahdelma. Alkuperäiset unkarinkieliset novellit ovat ilmestyneet kokoelmissa *Alakulások* (1975) ja *Volt egyszer egy Közép-Európa* (1989). Teoksen on toimittanut Tuomo Lahdelma.
	
## Sisältö
* ”Kolme perunakuoriaista” (Három burgonyabogár) – suom. Kasperi Hasala
* ”Itkuvirsi äidille” (Anyasirató) – suom. Eeva Haverinen ja Imre Bartis
* ”Erään retken luonnostelma” (Vázlat egy kirándulásról) – suom. Tapani Hynynen
* ”Tarina” (Történet) – suom. Hannu Kaiponen
* ”Raportti viidestä hiirestä” (Jelentés öt egérrõl) – suom. Tuomas Laine-Frigren
* ”Repeämiä kartassa” (Térkép, repedésekkel) – suom. Tuomas Laine-Frigren
* ”Aliscan kartta” (Térkép Aliscáról) – suom. Salla Mikkola
* ”Kohtaaminen” (Találkozás) – suom. Heli Mäkeläinen
* ”Siivekkäät hevoset” (Szárnyas lovak) – suom. Arja Johanna Raimi

## Lähteet
* Repeämiä kartassa, Finna.fi

## Aiheesta muualla
* 
* Matias Huttunen: Repeämiä kartassa. Jyväskylän ylioppilaslehti 3/2008.
20 Suosikkia – Jos luoja suo

**Jos luoja suo** on vuonna 2002 julkaistu *[[20 suosikkia]]* -sarjaan kuuluva Aki Hietalan kokoelmalevy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* 20 suosikkia -sarjan muut albumit
Virginialainen

**Virginialainen** on yhdysvaltalainen televisiosarja, joka kertoo Wyomingissa sijaitsevasta Shiloh-nimisestä karjatilasta ja sen työnjohtajasta, Virginiasta kotoisin olleesta karjapaimenesta, jota näytteli James Drury.

Sarja perustuu löyhästi kirjailija Owen Wisterin vuonna 1902 ilmestyneeseen samannimiseen romaaniin. Sarjaa kuvattiin vuosina 1962–1971 kaiken kaikkiaan 249 jaksoa. Tuotannon päättyessä olivat Druryn esittämä päähenkilö Virginialainen sekä hänen lähin miehensä, Doug McCluren esittämä karjapaimen Trampas, sarjan ainoat jäljellä olleet alkuperäiset roolihahmot.

Yhdeksän tuotantokauden aikana ei missään vaiheessa paljastettu Virginialaisen oikeaa nimeä. Sarjan jaksoissa, joiden tapahtumat sijoittuivat 1880- ja 1890-luvuille, kuvattiin karjatilan ja läheisen Medicine Bow'n kaupungin tapahtumia sekä tilan väen ja kaupungin lainvalvojien ponnisteluja ylläpitää järjestystä. Sarjan jaksot poikkesivat toisistaan siten, että osa niistä keskittyi tilan ja osa kaupungin tapahtumiin, minkä lisäksi joissakin jaksoissa olivat mukana kaikki tai useimmat sarjan päätähdet ja joissakin vain yksi tai kaksi heistä – jälkimmäisten jaksojen tapahtumat sijoittuivat yleensä jollekin vieraalle paikkakunnalle.

Sarjan tunnussävelmän *Lonesome Tree* on säveltänyt Percy Faith.

## Näyttelijät

## Vastaanotto Suomessa
Suomessa sarjaa alettiin esittää tammikuussa 1965 alkaen Tesvisiossa, joka saman vuoden maaliskuussa muuttui Ylen kakkoskanavaksi. TV2 näkyi pitkään vain eteläisessä Suomessa, joten *Virginialainen* ja muut kanavan tuolloiset ohjelmat ovat tuttuja vain osalle varttuneista suomalaisista. *Helsingin Sanomien* tv-kriitikko Jukka Kajava kirjoitti kesällä 1971 *Virginialaisen* olevan ”kaunis kakku, jonka sisällä ei taida olla edes silppua”. Hänestä se on pinnallisine ja dramaattisine ihmissuhteineen *[[Peyton Place (televisiosarja)|Peyton Placen]]* kaltainen todiste väitteestä, että Yhdysvalloissa tv-ohjelmat tehdään lähinnä kymmenvuotiaan älykkyystasoa ja vastaanottokykyä ajatellen. Samoihin aikoihin pääosan näyttelijää James Drurya oli juuri kierrätetty suomalaisilla juhannusjuhlilla sarjahahmonsa roolissa.

## Lähteet

## Aiheesta muualla
*Internet Movie Database – The Virginian
Avaruustoiminnan aikajana

Tässä **[[avaruustoiminta|avaruustoiminnan]] aikajanassa** listataan lajinsa ensimmäiset ja muut merkittävimmät tapahtumat avaruustoiminnan historiassa.

## Ennen avaruuslentoja, ennen vuotta 1942

## Avaruuslentojen alku, vuodesta 1942 eteenpäin

## Ensimmäisten kuulentojen jälkeen, vuodesta 1969 eteenpäin

## Katso myös
*Kuun valloituksen aikajana

## Lähteet